**އިންދިރާގާނދީ މެމޯރިއަލް ހޮސްޕިޓަލް**

 މާލެ،

**އައި.ސީ.ޓީ ކޮންސަލްޓަންޓުގެ ޓާރމްސް އޮފް ރިފެރެންސް**

އައި.ސީ.ޓީ ކޮންސަލްޓަންޓްއަކީ މާލޭ ހޮސްޕިޓަލްސް ގްރޫޕްގެ އިންފޮމޭޝަން ކޮމިޔުނިކޭޝަން އެންޑް ޓެކްނޮލޮޖީ (އައި. ސީ.ޓީ) އާގުޅުން ހުރި އެންމެހައި ސްޓްރެޓީޖިކް އަދި ޓެކްނިކަލް ކަންތައްތައް ރާވާ ހިންގުމުހައި އެންމެ އިސް ރޯލެއް އަދާ ކުރާ ފަރާތެވެ. މިގޮތުން ހޮސްޕިޓަލްތަކުގެ އައި.ސީ.ޓީ އިންފްރާސްޓްރަކްޗަރ މެނޭޖްކުރުމާއި، ހޮސްޕިޓަލްތަކުން ދެވޭ ޚިދުމަތްތަކާއި ހިންގޭ ހަރާކާތްތައް ހިންގުމުގައި ބޭނުންވާނެ އައި.ސީ.ޓީއާ ގުޅުންހުރި ވަޞީލަތްތައް ދެނެގަތުމާއި، ހޮސްޕިޓަލްތަކަށް ގަނެވޭ އައި.ސީ.ޓީ އާގުޅުންހުރި އާލާތާއި ސާމާނު ހޯދުމާއި ގަތުމުގައި އަދި މުވައްޒަފުންނަށް ދެވޭ އައި.ސީ.ޓީ ދާއިރާގެ ތަމްރީނުތައް ކަނޑައަޅައި، އެކަންކަމުގެ ނަފާއާއި މަންފާ ދަނެގަނެ ކަނޑައެޅުމުގައި ލަފާދިނުމާއި، ހޮސްޕިޓަލްތަކުގެ ޚިދުމަތްތަކަށް އަންނަ ބަދަލުތަކާއި ގުޅިގެން އައި.ސީ.ޓީ އިންފްރާސްޓަރްޗަރ އަށް ގެންނަންޖެހޭ ބަދަލުތައް ގަވައިދުންބަލާ އައި.ސީ.ޓީ ޑިވިޜަނުގެ މުވައްޒަފުންގެ އެންމެހާ ކަންކަން ރާވާ ހިންގުމާއި، އައި.ސީ.ޓީ ޑިވިޜަނުގެ މަސައްކަތްތައް ހަރުދަނާ އުޞޫލެއްގެ މަތިން ދުރާލާ ހިންގުމަށް ބޭނުންވާ ޕްލޭންތައް ތައްޔާރުކޮށް މާލޭ ހޮސްޕިޓަލްސްގެ ގްރޫޕުގެ އައި.ސީ.ޓީ އެންމެހައި މަސައްކަތްތައް ނެޓްވަރކްއަކުން ގުޅާލައި މަސައްކަތްތަކަށް އިތުރަށް ލުއިފަސޭހަ ވާނޭހެން މަސައްކަތްތައް އޮޓޮމޭޓްކުރުމުގެ މަސައްކަތް ކުރުމުގެ ގޮތުން ހަމަޖައްސާ މަގާމެކެވެ.

**އައި.ސީ.ޓީ ކޮންސަލްޓަންޓްގެ މަސްއޫލިއްޔަތާއި ޒިންމާ އަދި މަސައްކަތްތައް**

1. މާލޭ ހޮސްޕިޓަލްސްގެ ގްރޫޕުގެ އެގްޒެކެޓިވް މެނޭޖްމަންޓް ކޮމިޓީގެ މެންބަރުންނާއި އެކު ހޮސްޕިޓަލްގެ ތަސައްވުރާއި ލަނޑުދަނޑިތައް ހާސިލް ކުރުމަށްޓަކައި ކުރަންޖެހޭ އައި.ސީ.ޓީ އާގުޅުންހުރި ކަންތައްތައް ރާވާ ހިންގުން.
2. ހޮސްޕިޓަލްތަކުގެ އައި.ސީ.ޓީ ޕްލޭން އެކުލަވާލުމުގެ މަސައްކަތްތައް ޗީފް އެގްޒެކެޓިވް އޮފިސަރ އާއި ޑެޕިއުޓީ ޗީފް އެގްޒެކެޓިވް އޮފިސަރގެ އިރުޝާދުގެ މަތިން ކުރުމާއި، އެކުލަވާލާ ޕްލޭނާއި އެއްގޮތަށް މަސައްކަތްތައް ކުރިއަށް ގެންދިޔުން.
3. ހޮސްޕިޓަލްތަކުން ދެވޭ ޚިދުމަތްތަކުގައި އެކުލެވޭ މަޢުލޫމާތުތައް އެއްކުރުމާއި ރައްކާތެރި ކުރުން އަދި މެނޭޖް ކުރުމަށްޓަކައި ޤާއިމްކޮށްފައިވާ ރިސޯސް ޕްލޭނިން ސިސްޓަމް ތަރައްޤީކޮށް ބިނާކުރުމާއި މާލޭ ހޮސްޕިޓަލްސް ގްރޫޕްގައި ހިމެނޭ ހޮސްޕިޓާތައް ނެޓްވަރކް އިންޓަރފޭސެއް މެދުވެރިކޮށް ގުޅާލުމުގެ އެންމެހައި މަސައްކަތްތައް ރާވާ ހިންގުން.
4. ހޮސްޕިޓަލުން ދޭ ޚިދުމަތްތަކުގައި އެކުލެވޭ މަޢުލޫމާތު (އިންފޮމޭޝަން) އެއްކުރުމާއި ރައްކާތެރިކުރުން އަދި މެނޭޖްކުރުމަށްޓަކައި ގާއިމްކޮށްފައިވާ ރިސޯސް ޕްލޭނިން ސިސްޓަމް ބިނާކުރުމާއި ތަރައްގީކޮށް ހޮސްޕިޓަލުގެ އެކިއެކި ޑިޕާޓްމަންޓުތައް ނެޓްވާރކް އިންޓަރފޭސެއް މެދުވެރިކޮށް ގުޅާލުމުގެ އެންމެހައި ކަންތައްތައް ރާވައި ހިންގުމުގެ އިތުރުން ހޮސްޕިޓަލުގައި ގާއިމް ކުރެވިފައިހުރި ސިސްޓަމްތައް މެދުވެރިކޮށް ހޮސްޕިޓަލުން ބަލިމީހުންނަށް ފޯރުކޮށްދޭ ޚިދުމަތްތަކަކީ ލުއި ފަސޭހަ އަވަސް އަދި ފެންވަރު ރަނގަޅު ޚިދުމަތްތަކަށް ހެދުމަށްޓަކައި އިންފޮމޭޝަން ކޮމިއުނިކޭޝަން ޓެކްނޮލޮޖީއާ ގުޅުންހުރި ހުރިހާ މަސައްކަތްތަކެއް ރާވާ ހިންގުމާއި ބެލެހެއްޓުން.
5. ހޮސްޕިޓަލުގެ އިންފޮމޭޝަންއާއި ގުޅުންހުރި އުޞޫލުތަކާއި ކޮމްޕިއުޓަރ ސިސްޓަމްތައް ބޭނުންކުރުމަށް ކަނޑައަޅާ ގޮތާއި، ޕްރޮސީޖަރތައް ތައްޔާރުކުރުމާއި، ހޮސްޕިޓަލުގައި އުޞޫލުތަކާއި އެއްގޮތްވާގޮތުގެ މަތިން އަމަލު ކުރަމުންދާކަން ކަށަވަރުކުރުމުގެ އެންމެހައި ކަންތައްތައް ކުރުން.
6. ހޮސްޕިޓަލަށް ހޯދަންޖެހޭ އިންފޮމޭޝަން ކޮމިއުނިކޭޝަން ޓެކްނޮލޮޖީއާ ގުޅުންހުރި ތަކެތި، ސޮފްޓްވެއަރ އަދި އައި.ސީ.ޓީ ޑިވިޜަން ހިންގުމުގެ އުޞޫލުތަކުގެ ފެންވަރު ހިފެހެއްޓުމަށްޓަކައި ގެންނަންޖެހޭ ބަދަލު ގެނައުމާއި ތަރައްޤީކުރުން.
7. ހޮސްޕިޓަލްގައި މަސައްކަތްކުރާ މުވައްޒަފުންނަށް ފެންވަރު ރަނގަޅު ކޮންޕިއުޓަރ ސިސްޓަމްތައް ފޯރު ކޮށްދިނުމާއި، މުވައްޒަފުންނަށް ޓްރަބަލްޝޫޓް އަދި ސަޕޯޓް ޓްރޭނިންގ ފޯރުކޮށްދިނުމުގެ އިތުރުން، ހޮސްޕިޓަލުގައި ބެހެއްޓިފައިހުރި ކޮމްޕިއުޓަރ ސިސްޓަމްތަކަކީ ޚިދުމަތަށް ބުރޫ ނާރާގޮތަށް މަސައްކަތް ކުރާ ސިސްޓަމްތަކަކަށް ހެދުމަށްޓަކައި، ސިސްޓަމްތަކަށް ބޭނުންވާ މެއިންޓަނަންސް މަރާމާތު ކުރުމާއި، ބެލެހެއްޓުމުގެ އެންމެހައި ކަންތައްތައް ރާވާ ހިންގުން.
8. ހޮސްޕިޓަލަށް ބޭނުންވާ ކޮމްޕިއުޓަރ އަދި އިންފޮމޭޝަން ޓެކްނޮލޮޖީއާއި ގުޅުންހުރި ތަކެތި ގަތުމާއި އެތަކެތީގެ ބްރޭންޑްތަކާއި ހޮސްޕިޓަލުން ބޭނުންވާކަހަލަ ތަކެތި ގަތުމުގައި ތަކެއްޗާއި ބެހޭ މަޢުލޫމާތު ފައިނޭންސް އަދި ޕްރޮކިއުމަންޓާއި ހިއްސާކުރުމާއި، އެތަކެތި ލިބުމުން އިތުރުން އިންސްޓޯލް ކުރުމުގެ އެންމެހައި ކަންތައްތައް ރާވާ ހިންގުން.
9. ހޮސްޕިޓަލުގައި ބެހެއްޓިފައިހުރި ކޮމްޕިއުޓަރ ސިސްޓަމްތަކާއި ޑިޕާޓްމަންޓްމަންޓް ތަކުގައި ޤާއިމް ކުރެވިފައިވާ އެކިއެކި އައި.ޓީއާއި ގުޅުންހުރި ޕްރޮގްރާމަށް ދިމާވާ މައްސަލަތައް ވީހާވެސް އަވަހަށް ހައްލުކުރުމާއި، އަޕްޑޭޓްކުރުން، އަދި ދެމެހެއްޓެނެވި ގޮތެއްގައި ފޯރުކޮށްދިނުމުގެ ނިޒާމެއް ޤާއިމް ކުރުން.
10. ހޮސްޕިޓަލްގެ އެކިއެކި ދާއިރާތަކުގެ ހިންގުން ތަރައްޤީ ކުރުމަށާއި، އިތުރަށް ފުޅާކުރުމަށް ބޭނުންވާ މަޢުލޫމާތު އެއްކުރުމާއި، އެ މަޢުލޫމާތުތައް ޑިޕާޓްމަންޓްތަކާއި ހިއްސާކުރުން. މިގޮތުން، މި މަސައްކަތް ކުރެވޭވަރު މަސައްކަތުގެ ފެންވަރު އަދި މަސައްކަތުގައި ހޭދަވާ ވަގުތާއި ކޮންމެ މަސައްކަތަކަށް ހިންގާ ޚަރަދުގެ މަޢުލޫމާތު ޑިޕާޓްމަންޓުތަކަށާއި، ހޮސްޕިޓަލުގެ މެނޭޖްމަންޓަށް ހިއްސާކުރުން.
11. އައި.ސީ.ޓީ ޑިވިޜަނުގައި މަސައްކަތްކުރާ މުވައްޒަފުންގެ ފެންވަރު ރަނގަޅު ކުރުމަށްޓަކައި އެ މުވައްޒަފުންނަށް ޓްރޭނިންގތައް ހިންގުމާއި، މަސައްކަތަށް ބޭނުންވާ އެހީތެރިކަމާއި ގައިޑަންސް ފޯރުކޮށްދިނުން. އަދި ޑިވިޜަނުގެ މަސައްކަތަށް ބުރޫނާރާނޭހެން މުވައްޒަފުން ހަމަޖެއްސުމާއި، ބެލެހެއްޓުމަށްޓަކައި ހިއުމަން ރިސޯސް ޑިވިޜަނާއި ގުޅިގެން ކުރަންޖެހޭ މަސައްކަތްތައް ކުރުން.
12. އައި.ސީ.ޓީ ޑިވިޜަނުގެ މަސައްކަތްތަކަށް ބޭނުންވާ ބަޖެޓް ހެދުމާއި ފައިސާ ބޭނުންކުރުމުގައި ޑިވިޜަނުގެ މަސައްކަތްތައް ރާވާ ހިންގުމަށް އެކުލަވާލެވިފައިވާ ޕްލޭނާއި އެއްގޮތަށް މަސައްކަތް ކުރިއަށް ގެންދިއުން.
13. ހޮސްޕިޓަލުގެ މަޢުލޫމާތު އެއްކޮށް ރައްކާތެރިކަމާއެކު ބެލެހެއްޓޭނެ ނިޒާމެއް ޤާއިމް ކުރުމާއި ކޮމްޕިއުޓަރ ސިސްޓަމްތަކަށް ލިބިދާނެ ގެއްލުންތަކަށް، ހައްލުހޯދުމުގެ ތައްޔާރީތައް ކޮށްދިނުމާއި ބެލެހެއްޓުން.
14. ހޮސްޕިޓަލުގެ ޗީފް އެގްޒެކްޓިވް އޮފިސަރ ނުވަތަ ޑެޕިއުޓީ ޗީފް އެގްޒެކްޓިވް އޮފިސަރ އަންގަވާ ދާއިރާއާއި ގުޅުންހުރި އެހެނިހެން މަސައްކަތްތައް ކުރުމުގައި ބައިވެރިވުމާއި ހިންގުން.
15. އައި.ސީ.ޓީ ޑިވިޜަނަށް ހޯދޭ ތަކެތީގެ ތެރެއިން ޕްރިވެންޓިވް މެއިންޓަނަންސް ހަދަންޖެހޭ ތަކެތީގެ މެއިންޓަނަންސް، ގަވާއިދުން ހެދޭތޯ ކަށަވަރު ކުރުމާއި އައި.ސީ.ޓީއާއި ގުޅުންހުރި ސިސްޓަމްތައް ނުކުންނާނޭފަދަ ނިޒާމެއް ގާއިމްކުރުން.

**އައި.ސީ.ޓީ ކޮންސަލްޓަންޓް މަގާމުގެ ޝަރުޠު:**

(ހ) އައި.ސީ.ޓީ ކޮންސަލްޓަންޓް މަގާމަށް ކުރިމަތިލާ ފަރާތުގެ ތަޢުލީމީ ފެންވަރަށާއި އިސްނެގުމަށާއި ލީޑަޝިޕަށާއި ތެދުވެރިކަމަށާއި އަމާނާތްތެރިކަމަށާއި ހިންގުމުގެ ތަޖުރިބާއަށާއި ނަތީޖާ ހާސިލު ކޮށްފައިވާ މިންވަރަށް ބެލެވޭނެއެވެ. މިގޮތުން ބެލެވޭނެ ކަންކަން ތިރީގައި މިވަނީއެވެ:

* ކޮމްޕިއުޓަރ ސައިންސް ނުވަތަ އިންފޮމޭޝަން ޓެކްނޮލޮޖީގެ ދާއިރާއަކުން ޤައުމީ ސަނަދުތަކުގެ އޮނިގަނޑުން ދަށްވެގެން 9 ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާގައި މަދުވެގެން 2 އަހަރު ދުވަހު މަސައްކަތްކޮށް މަސައްކަތުގެ ތަޖުރިބާ ލިބިފައި ވުމާއެކު، ހިންގުމުގެ ދާއިރާގައި މަދުވެގެން 2 އަހަރު ދުވަހު މަސައްކަތްކޮށް ތަޖުރިބާ ލިބިފައިވުން. **ނުވަތަ؛**
* ކޮމްޕިއުޓަރ ސައިންސް ނުވަތަ އިންފޮމޭޝަން ޓެކްނޮލޮޖީގެ ދާއިރާއަކުން ޤައުމީ ސަނަދުތަކުގެ އޮނިގަނޑުން ދަށްވެގެން 7 ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާގައި މަދުވެގެން 4 އަހަރު ދުވަހު މަސައްކަތްކޮށް މަސައްކަތުގެ ތަޖުރިބާ ލިބިފައި ވުމާއެކު، ހިންގުމުގެ ދާއިރާގައި މަދުވެގެން 2 އަހަރު ދުވަހު މަސައްކަތްކޮށް ތަޖުރިބާ ލިބިފައިވުން.
* މައިކްރޯސޮފްޓް ސެޓިފިކޭޝަން ، MSCE އަދި MCTS.NET ލިބިފައިވުން.
* Oracle, MySQL and MSSQL ޑޭޓާބޭސްގެ މަސައްކަތްކުރުމުގެ ތަޖުރިބާ ލިބިފައިވުން.
* Java, C, C++, PHP ފަދަ ޕްރޮގްރާމިންގެ މަސައްކަތްކުރކުމުގެ ތަޖުރިބާ ލިބިފައިވުން.
* ނެޓްވޯކް އެޑްމިނިސްޓްރޭޝަންގެ މަސައްކަތް ކުރުމުގެ ތަޖުރިބާ ލިބިފައިވުން.

|  |  |
| --- | --- |
| **ވަޒީފާއަށް އެންމެ ޤާބިލު ފަރާތެއް ހޮވުމަށް ބެލެވޭނެ ކަންތައްތައް:** | * ހިންގުންތެރިކަމުގެ ހުނަރުހުރުން
* ERP އިމްޕްލިމެންޓޭޝަން އަދި ބޮޑެތި އައިޓީ މަސައްކަތްތައްކޮށްފައިވާ ފަރާތެއްކަމުގައިވުން.
* ދިވެހި އަދި އިނގިރޭސި ބަސް ރަނގަޅަށް އެނގޭ މީހެއްކަމުގައިވުން.
* ގިނަ ވަގުތު މަސައްކަތުގައި އުޅެވޭނެ ފަރާތެއްކަމުގައިވުން.
* ކަންތައްތައް ހައްލުކުރުމުގައި ބަސްމޮށުންތެރިކަމުގެ ހުނަރުހުރުން.
* މަސައްކަތުގެ ދާއިރާއިން ލިބިފައިވާ ތަޖުރިބާއަށް ބަލައިގެން.
* ޤާބިލުކަން ކަށަވަރުކުރުމަށް އިންޓަވިއު ކޮށްގެން.
 |

**އައި.ސީ.ޓީ ކޮންސަލްޓަންޓް ޢައްޔަން ކުރުން**

* މަގާމަށް ހޮވުމަށް ކުރެވޭ އިންޓަވިއުއިން މަދުވެގެން 75% ލިބުން.
* އައި.ސީ.ޓީ ކޮންސަލްޓަންޓް މަގާމަށް ޢައްޔަން ކުރެވޭނީ 2 (ދޭއް) އަހަރު ދުވަހުގެ ކޮންޓްރެކްޓް އަކަށެވެ.

**މުސާރައާއި އިނާޔަތްތައް**

މި މަގާމަށް ކަނޑައަޅާފައިވާ މުސާރަ އަކީ އަސާސީ މުސާރައާއި، ޙާއްސަ އެލަވަންސާއެކު ޖުމުލަ 45,000/- ޕެކޭޖެކެވެ.

* އަސާސީ މުސާރަ: 25,000/- ރުފިޔާ
* ޙާއްސަ އެލަވަންސް: 20,000/- ރުފިޔާ

27 ޖަނަވަރީ 2019